**LV portāla CILVĒKS. VALSTS. LIKUMS**

**multimediālo projektu konkurss jauniešiem**

**“Runā valsts – Y un Z paaudzes”**

Lai veicinātu jauniešu iesaisti valsts dzīvē un pilsoniskās līdzdarbošanās aktivitātēs, LV portāls (lvportals.lv) izsludina multimediālo projektu konkursu jauniešiem “Runā valsts – Y un Z paaudzes ”.

# Konkursa mērķis

# Veicināt jauniešu iesaisti valsts un sabiedriskajos procesos un noskaidrot viņu redzējumu par nākotnes mijiedarbību un labāko komunikācijas modeli starp valsts pārvaldi ar sabiedrību.

# Konkursa dalībnieki

Konkursā ir aicināti piedalīties:

* 1. 12. klases skolēni;
  2. augstskolu studenti sociālo zinātņu un citu profesionālās vai akadēmiskās bakalaura studiju programmās (turpmāk – dalībnieki).

Konkursā aicinām piedalīties individuāli vai grupās līdz trim dalībniekiem.

# Projekta tēmas skaidrojums

Dalībnieki ir aicināti izstrādāt un iesniegt konkursam multimediālu projektu par tēmu “Runā valsts – Y un Z paaudzes ”.

Projektam ir jāsniedz dalībnieka/dalībnieku redzējums par nākotnes modeli mijiedarbībai un kvalitatīvai komunikācijai starp valsti, tās pārvaldi, sabiedrību un indivīdiem. Kāds ir mūsdienu jauniešu izpratnē labākais komunikācijas modelis? Kāda ir valsts un sabiedrības loma? Kādas kļūdas saziņā tiek pieļautas patlaban? Kas rosinātu jauniešus kļūt aktīviem līdzdalībniekiem valstiskās norisēs?

Projektu dalībnieks/dalībnieki izstrādā atbilstoši tēmai, piešķirot tam paša izvēlētu nosaukumu.

Nosaukumu piemēri:

* Pilsoniskā līdzdalība (politiskā, sabiedriskā, kultūras utt.) – kādai tai jābūt?
* Valsts runā ar visiem kopā – nevis es vai tu vienatnē.
* Mana saskare ar valsts iestādēm. Kas jāmaina?

# Projekta formāts

Konkursa dalībnieki izstrādā multimediālo projektu (video, foto stāstu, animāciju, bloga ierakstu personīgajā blogā/vloga ierakstu vai cita veida formātā).

# 5. Projekta pieteikuma izstrāde

Kopā ar projektu ir jāiesniedz dalībnieka/dalībnieku aizpildīta anketa (Pielikums).

Anketa satur informāciju par projekta pieteicēju/pieteicējiem un projekta anotāciju (līdz 500 vārdu apmērā), kurā autors/autori paskaidro un pamato savu ideju, tās aktualitāti.

1. **Projektu iesniegšana**

Projekts (pieteikuma anketa, e-pasta pielikums – saite uz projektu, citām mākoņplatformām, kurās konkursa rīkotāji un žūrija var aplūkot projektu un to izvērtēt) jāiesniedz LV portāla redakcijai līdz 2019. gada 15. maija pulksten 23.59, nosūtot to uz e-pastu *konkurss@lv.lv*​​.

Pēc projekta saņemšanas LV portāls nosūta saņemšanas apstiprinājumu uz iesūtītāja e-pasta adresi.

1. **Vērtēšanas kritēriji**

Konkursā iesniegtie projekti tiek vērtēti atbilstoši konkursa tēmai “Runā valsts – Y un Z paaudzes” un iesniegtā projekta idejas izklāstam, saprotamībai (gan saturā, gan formā), jaunradei, kā arī darba kvalitātei.

1. **Projektu vērtēšana**

Konkursā iesniegtos projektus vērtē īpaši izveidota komisija, kuras sastāvā ir VSIA ”Latvijas Vēstnesis”, LV portāla, valsts pārvaldes pārstāvji, mediju nozares eksperti un neatkarīgi eksperti.

# Rezultātu paziņošana un balvas

Konkursa rezultāti tiks paziņoti noslēguma pasākumā 2019. gada 29. maijā. Par noslēguma pasākuma norises laiku un vietu konkursa dalībnieki tiks informēti personīgi.

Konkursa organizatori paredz iespēju piešķirt sekojošas naudas balvas:

1. vieta – 300 eiro

2. vieta – 200 eiro

3. vieta – 100 eiro

Konkursa dalībniekiem var tikt piešķirtas arī vērtēšanas komisijas un atbalstītāju simpātiju balvas.

Ja dalību konkursā ir pieteikusi dalībnieku grupa, pieteikuma veidlapā nepieciešams norādīt pilnvaroto personu, kurai ir tiesības saņemt izmaksājamo naudas balvu.

# Konkursam iesniegto projektu publicēšana LV portālā (lvportals.lv)

Vismaz 10 pēc vērtēšanas komisijas ieskatiem labākos projektus paredzēts publicēt LV portālā.

1. **Autortiesību jautājumi**

* 1. Iesniedzot konkursam savu multimediālo projektu, dalībniekieks/dalībnieki tā publicēšanas tiesības bez atlīdzības nodod konkursa rīkotājiem;
  2. Visi konkursa dalībnieku iesniegtie projekti paliek konkursa rīkotāju rīcībā un var tikt izmantoti nākotnē, atsaucoties uz autoru;
  3. Ja rodas neskaidrības par šī nolikuma interpretāciju, attiecīgo punktu skaidrojumu sniedz konkursa rīkotāji;
  4. Papildu informāciju par konkursu var iegūt, rakstot e-pasta vēstuli lvportals@lv.lv vai zvanot Zaidai Kalniņai, tel. 29116077.

1. **Personas datu apstrāde** 
   1. Dalībnieks/dalībnieki, sagatavojot un iesniedzot multimediālo projektu, apliecina, ka projektā publicētie personas dati (ja tādi tiks apstrādāti) ir iegūti un publiskoti atbilstoši “Vispārīgās datu aizsardzības regulas 2016/679” un Fizisko personu datu apstrādes likuma prasībām.
   2. Iegūstot personas datus no trešajām personām, dalībniekiem ir pienākums informēt datu subjektus par datu ievākšanas mērķi, tiesisko pamatu un izmantošanas (publicēšanas) nolūku.
   3. Veicot personas datu apstrādi, projekta dalībnieki ir atzīstami par patstāvīgiem datu apstrādes pārziņiem, kas nozīmē, ka jebkuru personas datu apstrāde ir veicama saskaņā ar “Vispārīgās datu aizsardzības regulas 2016/679” un Fizisko personu datu apstrādes likuma prasībām, t.i., iekļaujot projektā trešo personu datus (piem., intervijas, viedokļus, fotogrāfijas, audio/video materiālus u. c.), tiem ir pienākums informēt šīs personas par šo materiālu (datu) turpmāko publiskošanu.
   4. Konkursa rīkotājs apstrādās konkursa dalībnieku personas datus (piem., vārds, uzvārds, izglītības dati u. c., kā arī papildus konkursa uzvarētāju norēķinu datus kredītiestādēs) ar mērķi organizēt konkursa norises procesu, izvērtēt kandidātu atbilstību konkursa nolikumam, uzvarētāju atlasi un naudas balvas izmaksu.
   5. Plašāka informācija par personas datu apstrādi pieejama konkursa rīkotāja [Privātuma politikā](https://www.lv.lv/?menu=par_mums&sid=132).
   6. Konkursa rīkotājs apstrādās konkursa dalībnieku personas datus saskaņā ar “Vispārīgās datu aizsardzības regulas 2016/679” 6. panta 1. daļas “e” un “f” apakšpunktu.
   7. Visi konkursa darbi tiks uzglabāti (tai skaitā publiski pieejamā formā kā publikācijas LV portālā) bez termiņa ierobežojuma.
   8. Konkursa pretendentu iesniegtie personas dati tiks izmantoti tikai šī konkursa ietvaros un netiks nodoti trešajām personām, izņemot gadījumus, kad šādu datu nodošana ir pamatota ar normatīvajiem aktiem.